1989–90. – 1059 ár frá stofnun Alþingis.

112. löggjafarþing. – 359. mál.

Sþ.	616. Fyrirspurn

til fjármálaráðherra um verðbreytingarfærslur Landsvirkjunar.

Frá Ólafi Þ. Þórðarsyni.

1.	Hverju munar á þeirri verðbreytingarfærslu sem Landsvirkjun hefur beitt á þeim árum sem slíkar færslur hafa verið notaðar og þeirrar sem ríkisskattstjóri hefur gefið út á sama tímabili?

2.	Hve mikið hefði bókfærð eiginfjárstaða Landsvirkjunar aukist ef verðbreytingarfærslum ríkisskattstjóra hefði verið beitt á umræddu tímabili og hver var aukningin á bókfærðri eiginfjárstöðu Landsvirkjunar á sama tímabili?

Skriflegt svar óskast.